**Indokolás**

**Szolnok Megyei Jogú Város Önkormányzata Polgármesterének**

**járványügyi veszélyhelyzetben 2020. április 25. napjától alkalmazandó korlátozó intézkedésekről**

**szóló önkormányzati rendeletéhez**

**Általános indokolás**

Magyarország Kormánya a 40/2020. (III.11.) Korm. rendelettel az élet- és vagyonbiztonságot veszélyeztető tömeges megbetegedést okozó humánjárvány következményeinek elhárítása, a magyar állampolgárok egészségének és életének megóvása érdekében Magyarország egész területére veszélyhelyzetet hirdetett.

Magyarország Kormánya a 148/2020. (IV.23.) Korm. rendelet (a továbbiakban: Rendelet) 1. §-ában felhatalmazást adott a települési önkormányzatoknak arra, hogy 2020. április 25. (szombat) 00.00 órától 2020. április 26. (vasárnap) 24.00 óráig terjedő időtartamra a települési önkormányzat által közvetlenül igazgatott terület esetében önkormányzat rendelettel a település vonatkozásában a kijárás korlátozására a kijárási korlátozásról szóló 71/2020. (III. 27.) Korm. rendeletben (a továbbiakban: Rendelet) foglaltaktól szigorúbb szabályokat állapítsanak meg. A Rendelet 3.§-a szerint felhatalmazást kapott a települési önkormányzat polgármestere, mint a helyi önkormányzat képviselő-testülete hatáskörének a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése alapján gyakorlója, hogy önkormányzati rendeletben határozza meg a Rendeletben foglaltaktól szigorúbb – az 1. § szerinti időszakra vonatkozó – kijárási szabályokat.

A Magyarország helyi önkormányzatairól szóló 2011. évi CLXXXIX. törvény 8. § (2) bekezdésében és a 143. § (4) bekezdés d) pontjában meghatározottak szerint a helyi önkormányzat képviselő-testülete rendeletében meghatározhatja annak szabályait, hogy a közösségi együttélés alapvető szabályait, melyet a helyi közösség a helyi önkormányzás alanyaként kötelesek betartani, meghatározhatja továbbá elmulasztásuk jogkövetkezményeit.

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése szerint veszélyhelyzetben a települési önkormányzat képviselő-testületének feladat- és hatáskörét a polgármester gyakorolja.

Az új koronavírus Magyarország egész területén fellelhető, hazánk a csoportos megbetegedések fázisában van. Bárki lehet vírushordozó – akár tünetek nélkül is – és továbbadhatja a fertőzést.

A vírus cseppfertőzéssel terjed, köhögéssel, tüsszögéssel, kilégzéssel kerül a levegőbe, belégzéssel, fertőzött felületek érintése által jut az emberi szervezetbe.

A fentiekre figyelemmel, a járvány terjedésének fékezése és a lakosság védelme érdekében 2020. április 25. napjától visszavonásig egészségügyi maszk, vagy azt helyettesítő textil kötelező használata kerül elrendelésre Szolnok Megyei Jogú Városban a közforgalom számára nyitva álló helyiségekben, melynek végrehajtásához Szolnok Megyei Jogú Város Önkormányzata térítésmentesen egészségügyi maszkokat bocsájt a lakosság rendelkezésére.

Elrendelésre kerül továbbá a kormányrendeleti felhatalmazással érintett hétvégi időszakban a kijárás további korlátozása a szolnoki közterületen a fertőzésveszélyt jelentő csoportosulások elkerülése érdekében.

A rendeletben foglalt előírások megszegését a rendelet közösségellenes magatartásnak minősíti és megszegésük esetén szankciót helyez kilátásba.

A korlátozó rendelkezések bevezetése célja elsődlegesen a helyi lakosság védelme.

Jelen rendelet és az európai uniós jogból eredő kötelezettségek összhangban vannak, az Európai Unió alapját képező szerződések vagy uniós jogi aktus rendelkezései előzetes bejelentést vagy egyéb véleményezést a jogszabály megalkotása kapcsán nem írnak elő.

**Részletes indokolás**

**Az 1. §-hoz**

Egészségügyi maszk kötelező használatának előírása történik és rendelkezik a szakasz a végrehajtást segítő önkormányzati intézkedésekről.

**A 2. §-hoz**

Korlátozó intézkedések bevezetése történik a közterületek használata kapcsán a felhatalmazással érintett időszakban.

**A 3. §-hoz**

A rendeletben meghatározott közösségi együttélési szabályok megsértése esetén lefolytatandó hatósági eljárás hatásköri, eljárási, valamint adatkezelési szabályairól rendelkezik.

**A 4. §-hoz**

Hatályba léptető és hatályon kívül helyező rendelkezések.

**Előzetes Hatásvizsgálat**

a jogalkotásról szóló 2010. évi CXXX. törvény 17.§-a alapján

1. **Az önkormányzati rendelet hatásai**
2. **társadalmi hatásai:**

A rendeletben foglaltak betartása várhatóan elősegíti a járvány terjedésének megelőzését, fékezését, a városban élő és tartózkodó lakosság védelmét, ezáltal lassítja a megbetegedések számának gyors emelkedését.

 **b.) gazdasági hatásai:**

 közvetlen gazdasági hatása nincs

1. **költségvetési hatásai:**

Az önkormányzat a költségvetés terhére a lakosság részére egészségügyi maszkokat vásárol és biztosít.

1. **környezeti következményei:**

nincsenek

1. **egészségi következményei:**

A rendelet tárgyi hatályában megjelölt területeken a vírusfertőzés lehetősége potenciálisan csökken.

1. **adminisztratív terheket befolyásoló hatásai:**

Az egészségügyi maszkok iránti igény felmérése és kiosztása jelentős többletmunkát jelent Szolnok Megyei Jogú Város Polgármesteri Hivatala dolgozóinak.

1. **Az önkormányzati rendelet megalkotásának szükségessége, elmaradásának várható következményei**

A jogalkotás elmaradásának várható következményeként elmaradnak a fent ismertetett társadalmi, egészségügyi hatások.

1. **Az önkormányzati rendelet alkalmazásához szükséges feltételek**
2. **személyi feltételek:**

rendelkezésre áll

1. **szervezeti feltételek**

rendelkezésre áll

1. **tárgyi feltételek:**

rendelkezésre áll

1. **pénzügyi feltételek:**

rendelkezésre áll